
VAIKO RAIDOS SKALIŲ METODIKOS TAIKYMO MOKYMŲ 
TECHNINĖ SPECIFIKACIJA

1. Pirkimo objektas. Lietuvos įtraukties švietime centras (toliau – Pirkėjas), įgyvendindamas iš Europos Sąjungos fondų ir bendrojo finansavimo lėšų finansuojamą projektą „Įtraukties švietime stiprinimas (PASTIPRA)“, vykdomą pagal 2021- 2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę NR. 12-003-03-02-01 „Įgyvendinti įtraukųjį švietimą“ (toliau – Projektas), ketina įsigyti Vaiko raidos skalių (toliau – VRS) taikymo mokymus, skirtus pedagoginių psichologinių tarnybų (toliau – PPT) psichologams, kurių kvalifikacija atitinka Lietuvos Respublikos Švietimo įstatyme nustatytus kvalifikacinius reikalavimus. 
 VRS testuojami vaikai nuo 2 mėnesių iki 3 metų amžiaus. VRS sudaro Atlikties skalė, kuri jungia į visumą testus, matuojančius mažo vaiko skirtingas raidos sritis, ir Stebėjimo skalė, nustatanti temperamento nulemtus elgesio ypatumus. Mokymų tikslas formuoti ir tobulinti psichologų kompetencijas, atliekant ankstyvą raidos lygio diagnozę, įvertinant ar vaiko raidos pasiekimai atitinka jo amžiaus tarpsniui būdingą lygį ir nustatant galimos intervencijos, stimuliuojančios arba koreguojančios silpnesnes vaiko funkcionavimo sritis, kryptį. 

2. Perkamų paslaugų apimtys:  VRS mokymai bus organizuojami šiai tikslinei grupei:  
2.1. PPT psichologams – 5 mokymų grupės (preliminariai 80 asmenų visose penkiose mokymų grupėse, vienoje grupėje – preliminariai 16 asmenų),  po 32 akad. val. (iš kurių 16 akad. val. nuotoliniai užsiėmimai, 8 akad. val. skirtos savarankiškam darbui ir 8 akad. val. vykdomos kontaktiniu būdu) kiekvienai mokymų grupei. Nemažiau 50 proc. mokymų laiko turi sudaryti praktiniai užsiėmimai;
2.2. Paslaugų pagal sutartį bus perkama  ne daugiau kaip už 32 000,00 Eur įskaitant visus galimus mokesčius; 
2.3. Į pasiūlymo kainą turi būti įskaičiuotos visos Tiekėjo išlaidos, susijusios su paslaugų teikimu: papildomos medžiagos parengimo ir spausdinimo, nuotolinių užsiėmimų organizavimo (platforma nuotoliniams mokymams ir nuorodų prisijungimams sugeneravimas), lektoriaus kelionės, apgyvendinimo ar kt. išlaidos, įskaitant visus mokesčius.

3. Paslaugų suteikimo terminai: visos paslaugos turi būti suteiktos per 12 mėnesių nuo paslaugų sutarties įsigaliojimo dienos.
 
4. Paslaugų teikimo vieta: dviejų grupių mokymai turi būti organizuoti Vilniuje,  dviejų grupių mokymai – Kaune ir vienos grupės – Klaipėdoje. Mokymų vieta gali keistis. Konkrečias mokymų datas, miestus ir konkrečią vietą mieste Tiekėjas derina su Pirkėju.  

5. Tiekėjas turės suteikti šias paslaugas:
5.1.  Šioje techninėje specifikacijoje nustatyta tvarka ir terminais pravesti mokymus pagal iš anksto su Pirkėju suderintą mokymų programą;
5.2.  Lektorius (-iai) privalo mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų ir jų taikymo tvarkos aprašo patvirtinimo“, reikalavimus;
5.3. Parengti dienotvarkes ir mokymų skaidres lietuvių kalba pagal mokymų tematiką; parengti ir atspausdinti kiekvienam mokymų dalyviui papildomą medžiagą, jei tokia bus reikalinga, atitinkančią šios techninės specifikacijos 8 punkte nustatytus reikalavimus;
5.4. Pateikti informaciją Pirkėjui apie mokymų dalyvius, išklausiusius visas programoje numatytas temas, atlikusius praktines užduotis ir savarankiškus darbus, kad Pirkėjas galėtų išduoti elektroninius kvalifikacijos tobulinimo pažymėjimus.

6. Reikalavimai paslaugų teikimui (VRS taikymo mokymams):
[bookmark: _Hlk211336986]6.1. Mokymų trukmė – 32 akad. val., iš kurių 16 akad. val. nuotoliniai užsiėmimai, 8 akad. val. skirtos savarankiškam darbui ir 8 akad. val. vykdomos kontaktiniu būdu kiekvienai mokymų grupei. Ne mažiau, kaip 50 proc. laiko turi užimti praktiniai užsiėmimai;
6.2. Mokymai turi apimti tokias temas: mažų vaikų įvertinimo principų apžvalga; VRS paskirtis, struktūra, atlikties bei stebėjimo skalių administravimas; rezultatų skaičiavimas ir interpretacija, išvados rengimas, rekomendacijų teikimas; dalyvių atliktų vertinimų patikra, grįžtamojo ryšio teikimas; supervizijos.
6.3. Nuotolinių užsiėmimų metu dalyviai supažindinami su mažų vaikų įvertinimo principais ir VRS paskirtimi, struktūra, atlikties bei stebėjimo skalių administravimu, rezultatų skaičiavimu ir interpretacija, išvados rengimu, rekomendacijų teikimu.
6.4. Savarankiško darbo metu dalyviai atlieka savarankišką užduotį: kiekvienas dalyvis testuoja du skirtingo amžiaus vaikus su VRS instrumentu  - pirmiausiai administravimo procedūros kompetencijai įgyti, po to detaliai išvadai ir rekomendacijoms parengti atsakant į kreipimosi turinį. Tiekėjas suteikia dalyviams grįžtamąjį ryšį apie jų atliktas užduotis. Dalyviai pasirengia pristatyti po vieną atvejį grupėje.
6.5. Kontaktinių mokymų metu aptariamos dalyvių daromos instrumento administravimo, rezultatų skaičiavimo, protokolų pildymo ir kt. klaidos. Kiekvienas mokymų dalyvis pristato VRS atlikto vertinimo atvejį, aptariamas rezultatų interpretavimas ir rekomendacijų rengimas, dalyviams kylantys klausimai, susiję su VRS instrumento naudojimu.
6.6. Likus ne mažiau kaip 1 d. d. iki nuotolinių užsiėmimų Tiekėjas turi pateikti Pirkėjui nuotolinių užsiėmimų prisijungimų nuorodas bei prisijungimo instrukcijas. Pirkėjo atstovai pasilieka teisę dalyvauti mokymuose ar jungtis mokymų kokybės patikros tikslais;
6.7. Organizuodamas nuotolinį užsiėmimą Tiekėjas turi skirti ne mažiau kaip 15 min. dalyvių prisijungimui ir registracijai. Šis laikas neįskaičiuojamas į užsiėmimų laiką. Mokymų dalyviai turi prisijungti savo tikrais vardais ir pavardėmis;
6.8. Nuotoliniai užsiėmimai turi vykti naudojant Microsoft Teams ar kitą lygiavertę nuotolinio mokymosi programą, suderintą su Pirkėju. Jos įsigijimo, nuomos ar kitokio naudojimo kaštus Tiekėjas įsipareigoja apmokėti pats;
6.9. Tiekėjas turi užtikrinti tokius vaizdo transliacijos, internetinės spartos, kompiuterio, vaizdo raiškos bei transliuojamo balso bei garso parametrus, kad užsiėmimai vyktų kokybiškai; padėti užsiėmimuose dalyvaujantiems asmenims išspręsti technines prisijungimo ar dalyvavimo problemas;
6.10. Nuotolinių užsiėmimų metu patalpose negali būti pašalinių asmenų. Jei dėl kokių nors priežasčių patalpose be Tiekėjo yra kitas asmuo, dalyviai turi būti apie tai informuoti ir paaiškintos kito asmens buvimo priežastys. Taip pat Tiekėjas turi užtikrinti, kad neprisijungtų pašaliniai asmenys, t. y. neregistruoti dalyviai, o jei taip nutiktų, juos pašalinti; 
6.11. Jei dėl techninių ar kitų kliūčių nutrūksta/sutrinka ryšys ir nebeįmanoma vykdyti suplanuotų užsiėmimų, turi būti paskirtas ir su Pirkėju bei dalyviais suderintas kitas laikas užsiėmimams vykdyti; 
6.12. Paskutinės mokymų dalies pabaigoje, likus ne mažiau kaip 5 min. iki jų pabaigos, Tiekėjas turi sudaryti sąlygas dalyviams užpildyti elektroninę mokymų vertinimo anketą, kurios formą arba nuorodą pateiks Pirkėjas;
6.13. Tiekėjas Pirkėjui elektroniniu formatu pateikia nuotolinių užsiėmimų platformos ataskaitas apie dalyvių dalyvavimą kiekvienuose mokymuose, kur matomos dalyvių pavardės, vardai, prisijungimo pradžia ir pabaiga ar prisijungimo bendra trukmė;
6.14.  Tiekėjas turi laikytis asmens duomenų apsaugą reglamentuojančių teisės aktų nuostatų (Bendrojo asmens duomenų apsaugos reglamento, Asmens duomenų teisinės apsaugos įstatymo bei kitų);
6.1. Visoje pateikiamoje medžiagoje (pristatymo skaidrėse, papildomos medžiagos komplektuose) privalo būti naudojami 2021–2027 metų Europos sąjungos fondų investicijų programos (ESF+) logotipas (ES investicijų stiliaus knyga: https://2021.esinvesticijos.lt/uploads/documents/images/Dokumentai/ES-Investicijos-Brandbook_2023.pdf ) ir Pirkėjo logotipas, nurodoma, kad projektą bendrai finansuoja Europos sąjunga bei nurodytas Projekto pavadinimas;
6.16. Tiekėjas atsako už tai, kad pristatymo skaidrėms ir papildomai medžiagai parengti panaudota medžiaga nepažeistų trečiųjų šalių teisių ir teisėtų interesų. 

7. Paslaugų teikimo tvarka:
7.1. Per 10 darbo dienų nuo sutarties įsigaliojimo dienos, Tiekėjas turi suderinti mokymų programą ir mokymų grafiką su Pirkėju;
7.2. Tiekėjas turi parengti visų mokymų darbotvarkę ir suderinti su Pirkėju, ne vėliau kaip 10 darbo dienų iki pirmųjų mokymų pradžios. Dėl nenumatytų aplinkybių pasikeitus konkrečių mokymų datai, apie tai informuoti Pirkėją nedelsiant, ne vėliau kaip per 1 darbo dieną ir ne vėliau nei 2 darbo dienos iki mokymų pradžios ir pateikti patikslintą mokymų datą;
7.3. Jei Pirkėjas pateikia Tiekėjui pastabas dėl mokymų programos, mokymo grafiko ar mokymų darbotvarkės trūkumų, Tiekėjas jas ištaiso per 3 darbo dienas;
7.5. Tiekėjas mokymų vietoje atsakingas už dalyvių registraciją;
7.4. Tiekėjas per 5 darbo dienas nuo kiekvienos grupės pirmosios mokymų dienos Pirkėjui turi pateikti užpildytas mokymuose dalyvavusių asmenų dalyvio apklausos anketas;  
7.5. Tiekėjas, norėdamas pakeisti pasiūlyme nurodytus specialistus ir (arba) lektorius, naujų specialistų ir (arba) lektorių kandidatūras turi suderinti su Pirkėju, raštu;
7.6. Dalyvių grupių atranka, dalyvių grupės sudarymu, kvietimu į mokymus, bei kvalifikacijos tobulinimo pažymėjimais rūpinasi Pirkėjas;
7.7.  Pirkėjas aprūpina dalyvius mokymams skirtais VRS komplektais. Kiekvienas VRS taikymo mokymų dalyvis gauna vadovą (1 vnt.), instrukciją (1 vnt.), Atlikties skalės protokolus (12 vnt.) ir Stebėjimo skalės protokolus (12 vnt.) 
7.8. Patalpų ir įrangos nuoma, mokymų dalyvių maitinimu, kavos pertraukomis, apgyvendinimu, esant poreikiui, rūpinasi Pirkėjas;
7.9. Tiekėjas, praėjus ne daugiau nei 5 darbo dienoms po kiekvienų mokymų pabaigos, turi pristatyti Pirkėjui dalyvių registracijos sąrašus su dalyvių parašais ir jų lankomumo statistika.  

8. Žalieji reikalavimai:
8.1. Atliekamas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija)(toliau – Tvarkos aprašas), 4.4.3 papunkčiu (perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos).

